text: Landsfelag Pensjónista hevur raðfest sínar ætlanir eftir aðalfundin 24. okt. 2020
text: #000001
text: Nýggja nevndin saman við varalimunum, ið varð vald á aðalfundinum hjá Landsfelag Pensjónista 24. okt. 2020, hevur havt sín fyrsta fund. Á fundinum vóru nakrar raðfestingar gjørdar, ið ætlanin er at arbeiða við í næstum.
text: #000002
text: Eftir aðalfundin skipaði nevndin seg soleiðis:
text: #000004
text: Í viðtøkunum hjá Landsfelag Pensjónista stendur í gr. 2:“Landsfelagið hevur til endamáls at arbeiða fyri fíggjarligum, sosialum, mentanarligum og øllum øðrum áhugamálum pensjónista.”Omanfyri nevnda endamál kann røkkast á ymsan hátt, har vit niðanfyri hava nøkur átroðkandi mál, ið nývalda nevndin ætlar at raðfesta komandi tíðina.
text: #000007
text: Fundir í løgtingsnevndum og landsstýrinumEin av sera týdningarmiklu uppgávunum hjá Landsfelag Pensjónista er at vera ráðgevi hjá landsstýrinum og løgtingsnevndum, tá lógaruppskot verða løgd fyri Løgtingið. Hetta eru lógaruppskot, sum hava við pensjónistar at gera. Vit í Landsfelagnum fegnast um, at politiski myndugleikin til tíðir lurtar eftir okkum.
text: #000008
text: Skatting av SamhaldsfastaLandsfelag Pensjónista hevur heitt á politiska myndugleikan um at broyta skattingina av Samhaldsfasta, soleiðis at skattur ikki verður tikin bæði við inngjald og útgjald. Í tí sambandinum fer Landsfelagið enn einaferð at gera vart við dupultskattingina.
text: #000009
text: 70 ára fráfaringaraldurLandsfelag Pensjónista fer enn einaferð at heita á landsstýrið og løgtingið um at taka upp aftur lógaruppskotið um at banna aldursmismuni á arbeiðsmarknaðinum. Hetta lógaruppskot fall nevniliga burtur í fjør vegna nýval.Landsfelagið hevur nýliga sent skriv hesum viðvíkjandi til Fíggjarmálaráðið.
text: #000010
text: Eftirlit við ellis- og røktarheimumEitt annað mál, vit fara at arbeiða við, er at heita á Almannamálaráðið um at seta í verk eftirlit við røktar- og ellisheimunum í Føroyum. Hetta fyri at tryggja, at øll búfólk fáa virðiliga røkt og viðgerð.Eisini fer Landsfelagið at gera vart við, at tað mangla røktarheim til menningartarnað og psykisk sjúk.
text: #000011
text: Játtanin til eldraøkiðJáttanin frá landinum til eldraøkið eigur at vera oyramerkt, soleiðis at peningurin verður brúktur til eldraøkið og ikki nakað annað. Landsfelagið ætlar at kanna, hvussu játtanin frá landinum verður brúkt í teimum ymsu samstarvsøkjunum.Heimavitjan eigur at setast í verk í øllum kommunum, tvs. har starvsfólk (sjúkrarøktarfrøðingar) vitja øll yvir t.d. 75 ár. Hetta verður gjørt í Tórshavnar kommunu og onkrum øðrum kommum. Endamálið við heimavitjanini er at kanna, hvussu støðan er hjá pensjónistunum, og um teir hava tørv á onkrum, teir ikki fáa í dag.
text: #000012
text: Felags tiltøkLandsfelag Pensjónista vónar at kunnu samla nógvar pensjónistar til ein gevandi Eldradag í Fuglafirði í august næsta ár, har áhugaverd evni verða viðgjørd, umframt at hittast til eina góða ársveitslu komandi vár.
text: #000014
text: Landsfelagið hevur til endamáls at arbeiða fyri fíggjarligum socialum, mentanarligum og øllum øðrum áhugamálum pensjónista.
text: #000016